Saksliste styremøte 10.01.17

Saksliste:

Sak 4/2013: Referatsak: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.

Sak 21/2013: Administrativ støtte

Sak 5/2014: Internkontroll

Sak 11/2014: Medie/kommunikasjonskurs, mediestrategi

Sak 24/2014: Medlemsregister

Sak 27/2014: Endring/justering av DRG-poeng og ISF (Innsats-Styrt Finansiering)

Sak 20/2015: Regnskapsfører Roger Toftner

Sak 11/2016: Framtidig stillingsinstruks for, og ansettelse av, daglig leder i foreningen.

Sak 13/2016: Referatsak: Arendalsuka

Sak 14/2016: Distriktsgruppene

Sak 15/2016: Styrets arbeids-, ansvarsoppgaver og –områder, også jfr. sak 11/2016

Sak 17/2016: Landsmøtet 2017: Deltagerpris. Program.

Sak 21/2016: Reklamefilm, blærekreftkanal på Youtube?

Sak 1/2017: Oppnevning av nye medlemmer til valgkomiteen pga. sykdomsforfall.

Sak 2/2017: Temaåret: Innspill til statsbudsjettet 2018. Aktivitetsplan. Annonsering

Sak 3/2017: Seneffektarbeidet. Se vedlagte møtereferat. Hva mener vi er viktige arbeidsområder?

Referat styremøte 10.01.17

Tilstede: Ronald, Roar, Arne, Jørgen, Sverre, Ranveig.

Foreliggende saksliste ble kort gjennomgått og følgende saker ble utsatt: 4 og 21/2013; 5, 11, 24 og 27/2014; 20/2015 og 21/2016.

Sak 11/2016: Ansettelse av daglig leder. Sverre har skaffet maler for stillingsinstruks og ansettelsesavtale. Etter råd fra Jan Heitmann ble stillingsinstruksen lagt bort; en daglig leder må ha overordet styring og samtidig frihet nok til å få gjort en god jobb. Ansettelsesavtalen fra Virke ble gjennomgått, Sverre syr sammen det endelige forslaget. Han sjekker også opp med FFO (evt. andre) angående pensjonsavtale samt muligheten Ranveig har eller ikke har til å gjøre ekstraoppgaver knyttet til et prosjekt for prosjektmidler, samtidig med at hun er ansatt som daglig leder. Det var enighet om, med mindre nye opplysninger kommer inn, at man blir enige om et lønnsnivå for den ansatte, og at stillingsbrøken for kommende år fastsettes av årsmøtet jfr. budsjett.

Sak 13/2016: Referatsak Arendalsuka. Saken var oppe på et møte med få deltagere og gjentas: To saker ble presentert muntlig og på hvert sitt A4-ark for alle politiske partier på Arendalsuka. Et ekstra fremstøt mot politikere i panelet på et folkemøte ga to avtaler på Stortinget. Dette har vært en god erfaring og vi fortsetter vår lobbyvirksomhet på omtrent samme måte. Saken avsluttes.

Sak 15/2016: Styrets arbeids-, ansvarsoppgaver og –områder, også jfr. sak 11/2016. Saken ble diskutert litt løselig. Ranveig sendte ut en presentasjon funnet på nett som tar for seg forholdet mellom et styre og den adminstrasjon ganske grundig; Hvem styrer? Jørgen påtar seg å lage et sammendrag av det mest nyttige.

Sak 17/2016: Landsmøtet 2017: Deltagerpris. Program. Som utgangspunkt for et budsjett ble det foreslått å sette losjiprisen til 1500 kr. pr. deltager samt utlyse 20 reisestipend på inntil 2000 kr til de som har lang reisevei og melder seg på tidlig. Ranveig utarbeider et budsjett hvor man forsøker å få rom til å gi styremedlemmene gratis eller sterkt rabattert opphold.   
  
Program: De rammene vi har hatt de siste årene videreføres. Ønskede temaer: seneffekter, bivirkninger, Urologforeningen, fagrådet, Kreft og trening? Kreft og mat? Hvordan leve med fatigue? Dag Album. Immunterapi. Ranveig utarbeider programmet basert på disse ønskene. Underholdning: lokale krefter. Saken avsluttes.

Sak 1/2017: Oppnevning av nye medlemmer til valgkomiteen pga. sykdomsforfall. Styret ønsket tilsendt medlemsregisteret for å finne aktuelle kandidater. Disse oppnevnes fortløpende.

Sak 2/2017: Temaåret: Innspill til statsbudsjettet 2018. Aktivitetsplan. Annonsering. Ranveig orienterte om FFOs nye profil i forhold til innspill til statsbudsjett, hvor større og mer overordnede saker fremmes. Det gir rom for at vi kan sende eget forslag. Vedtak: Blærekreftforeningen sender eget innspill til statsbudsjettet 2018 om flere utdanningsstillinger for urologer. Fremlagte aktivitetsplan for temaåret ble vedtatt. Annonsering: I forbindelse med Verdens Kreftdag 4. feb. har vi fått tilbud om en helside i VG for 25000. Vi har også tilbud om nytt oppslag i Mediaplanet. Styret mener tiden er inne til å bytte beite for å nå nye lesergrupper. Vedtak: Vi kjøper annonse i VG for 25000, samtidig som vi prøver å få et redaksjonelt oppslag.

Sak 3/2017: Seneffektarbeidet. Se vedlagte møtereferat. Hva mener vi er viktige arbeidsområder? Formålet med arbeidet ble diskutert. Styret i Blærekreftforeningen synes arbeidet er viktig, men det er mangfoldig og vanskelig å ta stilling til hva og hvordan uten å ha konkrete forslag å gå ut fra. Styret mener at et godt faktagrunnlag er nødvendig for det videre arbeidet og oppfordrer distriktsgruppene til å kartlegge seneffekter hos de fremmøtte på de lokale treffene i februar. Deretter må seneffekter fra alle diagnosegrupper samles før man kan avgjøre hvordan man skal jobbe videre.

Maura 16.05.2017

Ranveig Røtterud, referent